Downloaded from YTS.MX
Official YIFY movies site: YTS.MX
Днес СЗО обяви КОВИД-19 за пандемия.
Издавам заповед за социална изолация.
Съветваме почти всички жители просто да си останат вкъщи.
От тази вечер указанията ми са съвсем простички.
Стойте си у дома.
Март 2020 г. Смъртоносен вирус обикаля света.
ОСТАНЕТЕ СИ ВКЪЩИ ПО ВЪЗМОЖНОСТ
Животът ни внезапно е поставен на пауза.
Но докато ние сме спрели,
в природата настъпват удивителни промени.
Въздухът става по-чист.
Водите - по-бистри.
И животинският свят процъфтява по начин, който не сме виждали от десетилетия.
От самото начало на локдауна на пет континента
ние заснехме необичайния отклик на природата.
От океанските гиганти, които общуват по нов начин с малките си...
И гепардите, чието поколение получава нов шанс за оцеляване...
Това е най-подходящият момент за нея да бъде майка.
До застрашените пингвини, чийто размножителен период чупи рекорди.
Това е уникална възможност да надзърнем в света на дивата природа
и да видим как стоят нещата, когато нашата намеса намалее.
Един глобален експеримент с епични мащаби.
Това е годината, в която Земята се промени.
РАЗКАЗВАЧ - ДЕЙВИД АТЪНБЪРО
Едва часове след началото на локдауна забелязахме тишината.
В световен мащаб шумът от трафика спадна рязко със 70%
и до ушите ни достигна един нов звук...
Птича песен.
САН ФРАНЦИСКО, САЩ
НАСЕЛЕНИЕ: 4,7 МИЛИОНА
Тези белотеменни овесарки
се адаптират към тишината, като правят нещо изумително.
Живеят под сянката на моста "Голдън Гейт"
и песента им обикновено е заглушавана от автомобилите.
Но след като трафикът в Сан Франциско достига минимума си след 50-те години,
изследователите са удивени да чуят нови трели в техния брачен зов.
Надеждата е, че ще се радват на много успешен размножителен период.
Но не само нивото на шума спада рязко.
Скоростта, с която въздухът в цял свят се пречиства, е смайваща.
В рамките на дни
Лос Анджелис вече се радва на най-чистия въздух от 40 години насам.
В цял Китай нивото на токсините в атмосферата спада наполовина.
А в Индия, която по принцип е сред най-замърсените страни в света,
само 12 дни след началото на локдауна...
ДЖАЛАНДАР, ИНДИЯ, НАСЕЛЕНИЕ: 1 МИЛИОН
Гледката спира дъха.
Седяхме на масата и закусвахме, когато баща ми се втурна в стаята.
АНСУЛ ЧОПРА
И каза: "Идвайте горе, планината се вижда".
Фотографът аматьор Ансул Чопра
бърза да види за какво е цялото това вълнение.
Хората стояха по покривите и викаха:
"Майчице, планината, планината!".
Изправих се там и я видях.
Небето се беше прояснило и за пръв път в живота ни
Хималаите се виждаха.
На над 200 км оттам
най-високата планинска верига на Земята,
скрита зад смог от 30 години,
изведнъж изплува пред погледа.
Не вярвах на очите си.
Хималаите са били зад мръсните облаци през цялото време.
Снимката на Ансул бързо става хит в целия свят.
Тя е ярка илюстрация за това,
че в момента, в който ние спрем, Земята си поема дъх.
Локдаунът се проточва седмици наред.
ЧЕТИРИ СЕДМИЦИ
И забраната за пътуване ограничава още повече движението ни.
Отменете ваканциите, които може би сте планирали.
Броят на туристите и резервациите спадна.
Въздушният транспорт се срина.
Спадът в цял свят е около 90%.
През април 2020 г.
международният туризъм е намалял със 114 милиона души,
сравнено с април предходната година.
В Испания броят на посетителите се свива от над 7 милиона до нула.
ФЛОРИДА, САЩ, НАСЕЛЕНИЕ: 22 МИЛИОНА
А плажовете във Флорида, пълни с хора през пролетната ваканция,
сега пустеят.
Дали това не е шанс за един застрашен морски обитател
да увеличи бройката си?
На всеки две-три години женските морски костенурки
се връщат там, където самите те са се излюпили,
за да снесат своите яйца.
В цял свят броят им намалява стремително
отчасти защото проявяват неохота да гнездят на претъпканите плажове.
Тази година обаче
е различна.
Нашият оператор, заедно с местни изследователи,
има късмета да снима тук, на плажа Джуно -
едно от най-предпочитаните от костенурките карета места за гнездене.
Размножителният период започва
и тази женска може да снесе яйцата си на спокойствие
за пръв път в живота си.
През следващите седмици
стотици костенурки правят същото.
Отдавна се смята, че присъствието на хората
пречи на размножаващите се костенурки.
Но за пръв път учените могат да измерят с точност
мащабите на въздействието.
Всяка сутрин този изследователски екип
преброява следите от костенурки, водещи до гнездо.
През последните десет години
средната успеваемост на каретите при гнезденето
е спаднала до едва 40%.
Дали са имали по-голям успех, когато са разполагали напълно с плажа?
Когато затвориха плажовете,
нивото на успеваемост скочи до 61% - най-високото досега.
Д-Р ДЖЪСТИН ПЕРО, ИЗСЛЕДОВАТЕЛ
Подобрението е огромно.
Всяко допълнително гнездо означава още стотина костенурчета,
всяко с потенциал да стане зрял индивид със свое поколение.
Затворените плажове способстваха животните да правят това,
което са правили милиони години,
по-успешно, отколкото при човешко присъствие.
На 6000 километра оттам, на западното крайбрежие на Америка,
необичайното спокойствие под водата дава нов шанс
на океанските гиганти.
ЮГОИЗТОЧНА АЛЯСКА, САЩ 1,3 МИЛИОНА ПОСЕТИТЕЛИ ГОДИШНО
Всяка година над 10 000 гърбати китове мигрират от Хавай
до тези заливи в Аляска, за да се хранят.
Обикновено те споделят тези води
с кораби, превозващи милион посетители годишно.
Но сега, когато всички круизи са отменени,
под водата е цели 25 пъти по-тихо.
В това затишие учените, с помощта на подводни микрофони,
са записали забележителна промяна.
Гърбатите китове говорят помежду си по-често
и по нови начини.
Беше изключително вълнуващо...
КРИСТИН ГЕЙБРИЪЛ, ИЗСЛЕДОВАТЕЛ
...да слушаме как китовете си общуват.
Единият надава вик, след това майка с малко.
Не бях чувала такова нещо.
Представете си да се мъчите да говорите с приятели в претъпкан бар.
Трудно е, едва се чувате, налага се да крещите.
Д-Р СУЗИ ТИЪРЛИНГ
Но ако намерите някое хубаво, тихо кафене,
където не е много шумно,
ще може да водите значително по-задълбочен разговор.
Но има нещо още по-изненадващо.
Сега китовете могат да общуват необезпокоявани на по-големи разстояния.
И някои майки, като тази, оставят малките си сами.
Изключително рядка гледка.
Сега тя може да отиде да се храни,
сигурна, че ще чуе малкото си, ако то има нужда от нея.
Кърмещата майка трябва да се храни възможно най-много,
а най-добрият начин е да ловува заедно с други възрастни.
Китовете се гмуркат
и изпускат кръгообразна стена от въздушни мехури,
за да съберат рибите в пасажи,
след което ги поглъщат с хиляди.
Това е един от най-зрелищните природни спектакли.
Тишината вдъхва спокойствие
и майките гърбати китове могат по-често да участват в групов лов.
Тази година океанът е само техен.
Правят каквото, където и когато си поискат.
Предишните години едва 7% от малките са доживявали до зрялост.
Но този сезон има голям шанс много повече да оцелеят.
Дано след няколкото тежки за китовете години...
ДЖАНЕТ НИЙЛСЪН, ИЗСЛЕДОВАТЕЛ
...пандемията да им помогне в този труден за тях момент.
Промяната в океанския шум далеч не е само в Аляска.
Корабният трафик намалява със 17% през първите три месеца на изолацията,
което подобрява живота на морските твари в световния океан.
ЗАЛИВЪТ ХАУРАКИ, НОВА ЗЕЛАНДИЯ
Делфините край Нова Зеландия са утроили обхвата на комуникацията си.
СЕЛИШКО МОРЕ, КАНАДА
А във Ванкувър е установено четворно намаление на корабния шум,
което позволява на косатките да използват сонарите си по-ефективно за лов.
Три месеца от началото на пандемията.
ТРИ МЕСЕЦА
В САЩ почти половината от трудещите се работят вкъщи.
Една четвърт от бизнесите в цял свят не работят.
Барове, ресторанти и кафенета остават затворени.
Изводът след всичко това е, че търговията на дребно е преустановена.
Градът изглежда като изоставен. По улиците няма никого.
В големите градове из цял свят пешеходците са намалели с над 90%.
По почти празните улици и площади могат да се видят удивителни картини
на животни, които се възползват от живота в града.
СЕЙНТ ЛУСИЯ, ЮЖНА АФРИКА
Хипопотам, тръгнал към бензиностанция.
ТЕЛ АВИВ, ИЗРАЕЛ
Чакали, които се наслаждават на местния парк.
САНТЯГО, ЧИЛИ
Дори пума, дебнеща на тротоара.
Но едно животно се адаптира към изоставените градски пространства
особено находчиво.
НАРА, ЯПОНИЯ
13 МИЛИОНА ПОСЕТИТЕЛИ ГОДИШНО
Град Нара е дом на петнистите елени
от поне 1300 години.
Повечето от поляните, по които са пасли, са завзети от сградите.
Но тези плахи животни са намерили решение.
Елените се обръщат към 13-те милиона посетители на храмовете в Нара
и откриват, че проявата на уважение
носи вкусна награда.
Оризовите крекери са се превърнали във важна част от диетата им.
Но пандемията променя нещата.
Любимото им лакомство изведнъж изчезва.
Няма хора - няма крекери.
Възникват опасения, че елените може да гладуват.
Но някои екземпляри от старото поколение изглежда имат план.
Те извеждат една групичка извън храмовия комплекс.
И явно знаят точно къде отиват.
Потеглят по главна пътна артерия
към дебрите на бетонната градска джунгла.
Но къде ще намерят храна в тази застроена пустош?
След преход от два и половина километра
групичката спира.
Тази невзрачна полянка някога е била част от пасбището им.
Невероятно, но по-възрастните помнят, че са се хранели на това място.
И то им осигурява всичко необходимо:
свежа трева, листа и билки.
През следващите седмици те опасват оцелелите тук-там парчета земя.
Отсъствието на хора има и друг плюс.
Учените установяват, че освен това, че тази диета прави елените по-здрави,
намалелият поток туристи означава и по-малко пластмасови отпадъци,
които може да убият животните.
Дори когато изглежда, че присъствието ни е от полза за животните,
в много случаи им е по-добре без нас.
Четири месеца след началото на локдауна...
БУЕНОС АЙРЕС, АРЖЕНТИНА НАСЕЛЕНИЕ: 15,2 МИЛИОНА
...освободените от нас пространства дават на дивите животни нови възможности.
В Аржентина
обикновено плашливите капибари
атакуват добре оформените градини на това богато предградие,
построено върху техния стар дом край блатото.
Нищо не може да ги спре да си вземат това, което им е принадлежало.
Е...
Почти нищо.
Колкото по-дълго е отсъствието ни, толкова по-дръзки стават животните.
И когато сафари сезонът в Африка е отменен...
МПУМАЛАНГА, ЮЖНА АФРИКА
...един смъртоносен ловец пренаписва правилата.
Този луксозен хотел стои празен.
Но не след дълго започват да се настаняват нови гости.
Маймунките вервети си запазват място край басейна.
Докато импалите и антилопите ниала
се възползват от салатения бар.
Но недалеч оттам
се прокрадва и зрял мъжки леопард.
Появата през деня на този обичайно нощен ловец
е истинска изненада.
Не по-малка и за екипа ни.
Не мърдайте.
РЪСЕЛ МАКЛОКЛИН, ОПЕРАТОР
Доста страшни мигове съм преживял, но този води класацията.
В цяла Африка
леопардите са отстъпили над 60% от територията си на хората
и ловът става все по-голямо предизвикателство.
Но при липсата на гости
този леопард съзира тук възможност
и прави забележителна промяна в поведението си.
Започва да ловува през деня.
Не се получава веднага,
но не след дълго
новата му стратегия
пожънва успех.
Броят на леопардите в Африка
е спаднал с над 30% през последните 25 години.
Но възползвайки се от този карантинен бюфет с разнообразно меню,
този леопард благоденства.
Хотелът на практика вече е негов. Личното му кралство.
Шест месеца от началото на пандемията.
ШЕСТ МЕСЕЦА
През септември в над 40 държави все още има наложени забрани,
които ограничават дейностите на над три милиарда души.
Събиранията на хора,
в това число спортни събития с публика, концерти и фестивали,
няма да се завърнат, докато не се сдобием със сигурно средство като ваксина.
Докато се нагаждаме към новото нормално,
възраждането на природата продължава.
РЕКА ГАНГ, ИНДИЯ
В индийската река Ганг
съдържанието на кислород се е увеличило с 80%.
АТЛАНТИЧЕСКО КРАЙБРЕЖИЕ, МАРОКО
А по атлантическото крайбрежие на Африка
оценката на качеството на водата скача от лошо на отлично.
Оттеглянето ни продължава достатъчно,
за да се възползва цяло ново поколение от животни.
КЕЙПТАУН, ЮЖНА АФРИКА НАСЕЛЕНИЕ: 4,7 МИЛИОНА
Тук, на южноафриканското крайбрежие,
група горди, млади родители поемат на своя сутрешен поход.
Това са африкански пингвини.
Те са устроили своя дом точно до нашите.
През размножителния период
всяка сутрин те тръгват към морето на риболов.
Малките им са много взискателни.
Ежедневно трябва да приемат риба колкото 15% от теглото си.
За щастие, африканските пингвини са изключително способни ловци.
Могат да се спускат до 80 м дълбочина,
за да поглъщат пасажи рибки и ракообразни.
Но занасянето на плячката на гладните малки е проблематично.
Други години тези плажове са били пълни с хора.
И когато пингвините тръгнат да се връщат,
установяват, че пътят им е блокиран.
Много от тях изчакват край брега, докато слънцето залезе
и тълпите се разотидат.
Но тази година плажът е пуст.
Пингвините зарязват стария си навик
и се завръщат само след няколко часа в морето
със стомах, пълен с риба за мъниците.
И тъй като денят е пред тях, могат да се върнат отново в морето.
Сега малките се хранят два, дори три пъти дневно.
Не само са по-здрави и растат по-бързо,
а и много семейства, като това, успяват да отгледат близнаци.
Има и още добри новини.
През идните седмици
някои родители успяват да се сдобият и с второ потомство,
което не е наблюдавано тук от над десетилетие.
Години наред смятахме, че пингвините и хората тук
се спогаждат добре.
Но в действителност сме правели живота им труден.
Предвид това, че броят на пингвините в Южна Африка
е намалял със 70% за последните 30 години,
определено имат нужда от нашата помощ.
Не само малките на градските обитатели са облагодетелствани.
Ефектът на ограниченията тази година
вече се усеща и по най-дивите места на света.
"МАСАЙ МАРА", КЕНИЯ НАД 300 000 ПОСЕТИТЕЛИ ГОДИШНО
Една голяма котка се е сдобила с нови възможности да брани малките си.
Гепардът.
Най-бързият бозайник на Земята.
Но той има една слабост.
Поради структурата си не притежава грубата сила на другите хищници,
като лъвове и хиени.
Те лесно отмъкват храната на гепарда
и не се колебаят да убият малкото.
Гепардите се опитват да не бият на очи.
Но с две малки
тази майка трябва да хваща плячка на всеки 2-3 дни, за да ги храни.
Докато майката ловува,
шестмесечните й отрочета се крият във високата трева.
След като е хванала плячката си, майката се изправя пред дилема.
Намира се на стотици метри от тях,
а трупът е твърде голям, за да го влачи.
А ако го остави, рискува да бъде отмъкнат от други животни.
Решението й е да повика тихичко децата си,
за да дойдат при нея.
Тя трябва да внимава.
Ако надава вик твърде силно и често,
ще насочи враговете си към беззащитните мъници.
Точно в тези моменти гепардите тук най-трудно са бивали чути.
В годините преди локдауна
да видят как гепард ловува, е най-голямото желание
на туристите в "Масай Мара".
Но тълпите, които обграждат майката, хванала плячка, създават проблем.
Шумно е, джипове карат напред-назад...
САЛИМ МАНДЕЛА, ИЗСЛЕДОВАТЕЛ
Водачи се обаждат по радиостанции, хора говорят.
Врявата заглушава повика на майките към малките им.
Целият този шум
поглъща естествените звуци, благодарение на които гепардите оцеляват.
Принудени да надават викове, те рискуват да привлекат съперници.
Но тази година майката почти не се сблъсква с човешки пречки.
След едва няколко повика в опустялата савана...
...малките чуват майка си.
И отиват при нея.
Майките надават по-малко викове,
само един-два, и малките откликват незабавно.
Без хора наоколо
вече е видно, че невръстните гепарди се справят по-добре.
Преди КОВИД оцеляваше едно от три малки.
Но сега откриваме повече малки на възраст над три месеца,
а това ни обнадеждава,
че този път ще оцелеят повече малки,
което значи повече гепарди.
Предвид това, че в Африка има едва около 7000 гепарда,
всяко мъниче е ценно.
Годината продължава да е тежка за нас...
НАЦИОНАЛЕН ПАРК "БВИНДИ", УГАНДА
...но все повече застрашени животни
се радват на по-големи шансове за оцеляване.
Обезпокоявани по-малко, през 2020 година
планинските горили тук
са родили два пъти повече малки от обичайното.
По южното английско крайбрежие...
ДОРСЕТ, АНГЛИЯ
...редките морски кончета прииждат както преди десетилетие,
тъй като морската трева избуява без пораженията от пристигащите кораби.
ЛАЙКИПИЯ, КЕНИЯ
А в Кения няма нито един убит заради рога си носорог
за пръв път от 1999 г.
Минала е цяла година от началото на локдауна.
12 МЕСЕЦА
Година, в която мнозина от нас намираха утеха в природата.
Година, през която природният свят се промени неимоверно.
Годишните въглеродни емисии в световен план
са спаднали с над 6% -
най-големият спад, измерван някога.
Забележителни промени има дори под земната повърхност.
Намаляването наполовина на вибрациите от пътувания и производство
е довело до най-спокойния период под земята, откакто се води статистика.
Но въздействието на локдауна няма да е вечно.
Как този момент може да ни вдъхнови
да открием начини да съжителстваме по-добре с природата?
В Индия мнозина вече се възползват от шанса
да живеят в по-голяма хармония
с едни от най-силните, но и застрашени животни на планетата.
АСАМ, ИНДИЯ НАСЕЛЕНИЕ: 36 МИЛИОНА
Азиатски слон, достигнал зрялост,
трябва да поема 150 кг храна дневно.
Но тъй като едва 5% от естествената му среда е запазена
и голяма част от горите са превърнати в ниви,
слоновете тук често нападат реколтата, за да оцелеят.
В отговор стопаните се опитват да опазят нивите си,
но въпреки това редовно губят над половината от ориза, от който зависят.
По цели нощи се опитваме да ги прогоним в гората.
Но те се връщат...
БАСКАР БАРА
...и се налага да ги гоним отново и отново.
И не само нивите са застрашени.
Слоновете търсят храна и в селата
и се случва да има стъпкани хора.
В цялата страна
над 400 души и 100 слона годишно
губят живота си в тези конфликти.
Но една общност пробва нов подход за справяне с проблема.
Градските труженици, които се връщат на село заради локдауна,
могат да осигурят допълнителна работна ръка
за проект на местна група природозащитници.
Локдаунът ни дава възможност...
МЕГНА ХАЗАРИКА
...да направим плантация за дивите слонове.
Покрай гората засаждат буферна зона
от бързорастящ див ориз и треви, с които слоновете да се хранят.
Цялата общност от над 500 души се стече да помага.
ДУЛУ БОРА
Само за няколко месеца
те преобразяват близо 400 акра, 1,6 квадратни километра от земята си.
И сега, вместо да пропъждат слоновете,
селяните провеждат церемония, за да ги посрещнат.
Реколтата е готова за прибиране.
Но дали слоновете ще ядат тревите, засадени за тях,
или ще нападат нивите на стопаните?
Докато хората се прибират у дома,
нещо се размърдва в края на гората.
Един по един слоновете се появяват иззад дърветата.
Майки,
подрастващи...
Цяла фамилия от 26 изгладнели слона.
Докъде ще стигнат?
Без да се отдалечават от гората,
те избират да се нахранят със засадените за тях растения.
Преди ги гонехме.
Но сега нещата се промениха.
Чувстваме се удовлетворени и щастливи.
Хората прибират реколтата,
а слоновете дори веднъж не навлизат нито в нивите,
нито в селото.
Ако ние обичаме слоновете,
и те ще ни отвръщат със същото.
Буферната зона от насаждения осигурява дълготрайно решение
на един стар конфликт.
И съседните села
вече обсъждат с природозащитниците как да прилагат този метод.
Ако погледнем към изминалата година,
която беше толкова трудна за много от нас,
какво можем да научим, за да подсигурим бъдеще за животните,
а и за самите нас?
Трябва да търсим начини за съвместно съществуване.
Осъзнахме факта, че можем да съжителстваме с дивите животни.
Не приемаме за даденост, че животът ни ще продължи постарому.
Бързината и различните начини, по които природата реагира,
показват, че ако направим дори малка промяна в нашия живот,
можем да допринесем значително за природния свят.
Бихме могли да затваряме плажовете за кратко всяко лято.
Нощем, не е нужно да бъде през деня.
Съвсем малки промени, които може да се направят,
за да подсигурим общото благо на хора и животни.
Ако корабите се движат по-бавно
и групираме плавателния трафик, това ще намали въздействието
върху звуковия пейзаж и китовете.
Даваме препоръки на парковите власти,
които да подтикват туристите и водачите да спазват норми на поведение,
за да бъдат опазени тези животни.
Тази необикновена година, в която Земята се промени,
не само показа, че можем да подпомогнем дивата природа,
но и че ако предприемем тази стъпка,
бихме могли да оздравим и цялата планета.
Знам, че е крайно време
по всякакъв начин да се стремим да намалим замърсяването.
Не само че не сме откъснати от природата,
а и вече ни е ясно, че животът ни е свързан с нея
по дълбок и изненадващ начин.
И за да процъфтяваме в бъдеще,
сега е ключовият момент
да открием как да споделяме планетата си
с всички живи същества на Земята.
Превод на субтитрите Боряна Богданова